2009D0894 — FI — 05.12.2009 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 30 päivänä marraskuuta 2009, ekologisista arviointiperusteista yhteisön ympäristömerkin myöntämiseksi puuhuonekaluille (tiedoksiannettu numerolla K(2009) 9522) (ETA:n kannalta merkityksellinen teksti) (2009/894/EY) (EYV L 320, 5.12.2009, p.23)





Oikaisu









▼B

KOMISSION PÄÄTÖS,

tehty 30 päivänä marraskuuta 2009,

ekologisista arviointiperusteista yhteisön ympäristömerkin myöntämiseksi puuhuonekaluille

(tiedoksiannettu numerolla K(2009) 9522)

(ETA:n kannalta merkityksellinen teksti)

(2009/894/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 ( 1 ) ja erityisesti sen 6 artiklan 1 kohdan toisen alakohdan, on kuullut Euroopan unionin ympäristömerkintälautakuntaa, sekä katsoo seuraavaa: (1) Asetuksen (EY) N:o 1980/2000 mukaan ympäristömerkki voidaan myöntää tuotteelle, jolla on ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen. (2) Asetuksessa (EY) N:o 1980/2000 säädetään, että erityiset ympäristömerkin myöntämisperusteet, jotka perustuvat Euroopan unionin ympäristömerkintälautakunnan laatimaan myöntämisperusteita koskevaan ehdotukseen, vahvistetaan tuoteryhmittäin. (3) Ekologisten arviointiperusteiden sekä niihin liittyvien arviointi- ja todentamisvaatimusten olisi oltava voimassa neljä vuotta tämän päätöksen tekemisestä. (4) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Tuoteryhmään ”puuhuonekalut” kuuluvat vapaasti seisovat tai kiinteät kalusteet, joita käytetään kotitalouksissa säilytykseen, ripustukseen, lepäämiseen, istumiseen, työskentelyyn tai ruokailuun sekä sisä- että ulkotiloissa, tai joita käytetään ammatillisiin tarkoituksiin sisätiloissa. Ammatillisiin tarkoituksiin käytettäviin kalusteisiin sisältyvät toimisto- ja koulukalusteet sekä ravintoloiden ja hotellien kalusteet.

Seuraavien edellytysten on täytyttävä:

a) Vähintään 90 painoprosenttia tuotteesta on oltava valmistettu massiivipuusta tai puupohjaisista materiaaleista. Painolaskelmassa ei tarvitse ottaa huomioon lasia, jos vahingoittunut tai särkynyt lasi on helposti vaihdettavissa, eikä teknisiä laitteita ja varusteita eikä kiinnittimiä.

b) Massiivipuun ja puupohjaisten materiaalien lisäksi minkään muun yksittäisen materiaalin paino ei saa ylittää kolmea prosenttia tuotteen kokonaispainosta. Tällaisten materiaalien yhteenlaskettu kokonaispaino ei saa ylittää 10:tä prosenttia tuotteen kokonaispainosta.

2 artikla

Jotta puuhuonekalulle voidaan myöntää asetuksen (EY) N:o 1980/2000 mukainen yhteisön ympäristömerkki, sen on kuuluttava 1 artiklassa määriteltyyn tuoteryhmään ”puuhuonekalut” ja täytettävä tämän päätöksen liitteessä esitetyt ekologiset arviointiperusteet.

3 artikla

Tuoteryhmään ”puuhuonekalut” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa neljä vuotta tämän päätöksen tiedoksiantamisesta.

4 artikla

Hallinnollisia tarkoituksia varten tuoteryhmälle ”puuhuonekalut” annetaan tunnusnumero ”36”.

5 artikla

Tämä päätös on osoitettu kaikille jäsenvaltioille.









LIITE

YLEISET PERIAATTEET

Arviointiperusteiden tavoitteet

Näiden perusteiden avulla pyritään vähentämään puuhuonekalujen vaikutuksia ympäristöön ja ihmisten terveyteen koko niiden elinkaaren aikana.

Erityisesti tavoitteena on

— käyttää kestävämmällä tavalla tuotettuja materiaaleja,

— rajoittaa vaarallisten aineiden käyttöä ja saastuttavien aineiden päästöjä,

— edistää testattuja, kestäviä tuotteita.

Arviointi- ja todentamisvaatimukset

Erityiset arviointi- ja todentamisvaatimukset on esitetty kunkin arviointiperusteen yhteydessä. Tarvittaessa voidaan käyttää muita kuin kullekin vaatimukselle ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.

Kun hakijan edellytetään esittävän asiakirjoja, analyysejä, testausselosteita tai muita todisteita arviointiperusteiden noudattamisesta, nämä voivat olla peräisin hakijalta ja/tai tämän tavarantoimittajilta ja/tai näiden tavarantoimittajilta jne. aina tarpeen mukaan.

Vaatimustenmukaisuuden arviointi on (mahdollisuuksien mukaan) suoritettava asianmukaisesti hyväksytyissä laboratorioissa, jotka täyttävät EN ISO 17025 -standardissa esitetyt yleiset vaatimukset.

Toimivaltaiset elimet voivat tarvittaessa pyytää esittämään todentamista tukevia asiakirjoja ja toteuttaa riippumattomia tarkastuksia.

On suositeltavaa, että hakemuksia arvioivat ja arviointiperusteiden noudattamista valvovat toimivaltaiset elimet ottavat huomioon tunnustetut ympäristönhallintajärjestelmät, kuten EU:n ympäristöasioiden hallinta- ja auditointijärjestelmän (EMAS) tai EN ISO 14001 -standardin käytön, sekä ympäristötuoteselosteet. (huom: näiden selosteiden ja hallintajärjestelmien käyttö ei ole pakollista, mutta sitä suositellaan).

ARVIOINTIPERUSTEET

Vapautukset

Joihinkin materiaaleja koskeviin arviointiperusteisiin sovelletaan seuraavia vapautuksia:

i) Muut materiaalit kuin massiivipuu ja puupohjaiset materiaalit sekä materiaalit, jotka eivät kuulu pintakäsittelyä ja huonekalujen kokoamista koskevien arviointiperusteiden soveltamisalaan, voidaan vapauttaa puuta ja puupohjaisia materiaaleja koskevien vaatimusten noudattamisesta, jos ne muodostavat alle kolme prosenttia ympäristömerkillä varustetun tuotteen kokonaispainosta.

ii) Kiinnittimet, kuten ruuvit ja naulat, sekä liukuovien ja -laatikoiden metalliosat vapautetaan kaikkien materiaaleja koskevien arviointiperusteiden noudattamisesta.

Arviointi ja todentaminen: Materiaaleista, jotka on vapautettu tiettyjen arviointiperusteiden noudattamisesta, on annettava asianmukaiset tiedot. Vapautettavien materiaalien prosenttiosuutta laskettaessa on otettava huomioon tällaisten materiaalien määrät komposiittimateriaaleissa riippumatta siitä, mikä on komposiittimateriaalin prosenttiosuus valmiissa ympäristömerkityssä huonekalussa. Kiinnittimien painoa ei oteta huomioon kokonaispainoa laskettaessa.

1. Tuotekuvaus

Tuotteesta on annettava kuvaus (käyttötarkoituksen ja toiminnan kuvaus, tuotteen nimi tai viitenumero ja, jos samasta tuotteesta on saatavilla erilaisia tyyppejä, kuvaus alatyypeistä, joita hakemus koskee). Lisäksi on annettava tiedot tuotteen kokonaispainosta, tuotteessa käytetyistä materiaaleista, mukaan luettuina kiinnittimet ja heloitukset, sekä yksittäisten materiaalien painosta.

Arviointi ja todentaminen: Hakijan on annettava toimivaltaiselle elimelle tuotekuvaus, joka sisältää edellä mainitut tiedot.

2. Vaaralliset aineet

a) Puutuotteeseen ei saa lisätä aineita tai valmisteita, joihin on liitetty tai joihin voidaan hakemuksen tekoajankohtana liittää jokin seuraavista vaaraa osoittavista lausekkeista (tai jokin niiden yhdistelmä): — R23 (myrkyllistä hengitettynä), — R24 (myrkyllistä joutuessaan iholle), — R25 (myrkyllistä nieltynä), — R26 (erittäin myrkyllistä hengitettynä), — R27 (erittäin myrkyllistä joutuessaan iholle), — R28 (erittäin myrkyllistä nieltynä), — R39 (erittäin vakavien pysyvien vaurioiden vaara), — R40 (epäillään aiheuttavan syöpäsairauden vaaraa), — R42 (altistuminen hengitysteitse voi aiheuttaa herkistymistä), — R43 (ihokosketus voi aiheuttaa herkistymistä), — R45 (aiheuttaa syöpäsairauden vaaraa), — R46 (saattaa aiheuttaa periytyviä perimävaurioita), — R48 (pitkäaikainen altistus voi aiheuttaa vakavaa haittaa terveydelle), — R49 (aiheuttaa syöpäsairauden vaaraa hengitettynä), — R50 (erittäin myrkyllistä vesieliöille), — R51 (myrkyllistä vesieliöille), — R52 (haitallista vesieliöille), — R53 (voi aiheuttaa pitkäaikaisia haittavaikutuksia vesiympäristössä), — R60 (voi heikentää hedelmällisyyttä), — R61 (vaarallista sikiöille), — R62 (voi mahdollisesti heikentää hedelmällisyyttä), — R63 (voi olla vaarallista sikiöille), — R68 (pysyvien vaurioiden vaara), sellaisina kuin ne on määritelty vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä 27 päivänä kesäkuuta 1967 annetussa neuvoston direktiivissä 67/548/ETY ( 2 ) (vaarallisia aineita koskeva direktiivi) ja sen myöhemmissä muutoksissa ja ottaen huomioon Euroopan parlamentin ja neuvoston direktiivin 1999/45/EY ( 3 ) (vaarallisia valmisteita koskeva direktiivi). Vaihtoehtoisesti luokitukseen voidaan soveltaa aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta 16 päivänä joulukuuta 2008 annettua Euroopan parlamentin ja neuvoston asetusta (EY) N:o 1272/2008 ( 4 ). Tässä tapauksessa raaka-aineisiin ei saa lisätä aineita tai valmisteita, joihin on liitetty tai joihin voidaan hakemuksen tekoajankohtana liittää jokin seuraavista vaaralausekkeista (tai jokin niiden yhdistelmä): H300, H301, H310, H311, H317 H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341, H370, H372.

b) Tuote ei saa sisältää halogenoituja orgaanisia sideaineita, atsiridiiniä ja polyatsiridiinejä eikä pigmenttejä ja lisäaineita, joiden pohjana on käytetty: — lyijyä, kadmiumia, kromia (VI), elohopeaa tai niiden yhdisteitä, — arseenia, booria tai kuparia, — orgaanisia tinayhdisteitä.

c) Tuotteessa saa käyttää ainoastaan sellaisia palonsuoja-aineita, jotka ovat kemiallisesti sitoutuneet matriisiin/materiaaleihin tai matriisin/materiaalin pintoihin (reaktiiviset palonsuoja-aineet). Jos käytetyt palonsuoja-aineet on luokiteltu johonkin jäljempänä lueteltuun vaararyhmään, näiden reaktiivisten palonsuoja-aineiden kemiallisten ominaisuuksien olisi muututtava käytön aikana siten, ettei niitä ole enää syytä luokitella mihinkään näistä vaararyhmistä. (Alle 0,1 prosenttia matriisissa/materiaalissa olevasta palonsuoja-aineesta saa säilyä siinä muodossa, jossa se oli ennen sen käyttöä.) — R40 (epäillään aiheuttavan syöpäsairauden vaaraa), — R45 (aiheuttaa syöpäsairauden vaaraa), — R46 (saattaa aiheuttaa periytyviä perimävaurioita), — R49 (aiheuttaa syöpäsairauden vaaraa hengitettynä), — R50 (erittäin myrkyllistä vesieliöille), — R51 (myrkyllistä vesieliöille), — R52 (haitallista vesieliöille), — R53 (voi aiheuttaa pitkäaikaisia haittavaikutuksia vesiympäristössä), — R60 (voi heikentää hedelmällisyyttä), — R61 (vaarallista sikiöille), — R62 (voi mahdollisesti heikentää hedelmällisyyttä), — R63 (voi olla vaarallista sikiöille), — R68 (pysyvien vaurioiden vaara), sellaisina kuin ne on määritelty direktiivissä 67/548/ETY ja sen myöhemmissä muutoksissa. Tuotteissa ei sallita palonsuoja-aineita, jotka on ainoastaan fysikaalisesti sekoitettu matriisiin/materiaaliin (lisättävät palonsuoja-aineet). Vaihtoehtoisesti luokitukseen voidaan soveltaa asetusta (EY) N:o 1272/2008. Tässä tapauksessa raaka-aineisiin ei saa lisätä aineita tai valmisteita, joihin on liitetty tai joihin voidaan hakemuksen tekoajankohtana liittää jokin seuraavista vaaralausekkeista (tai jokin niiden yhdistelmä): H351, H350, H340, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341. Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava luettelo valmistusaineista sekä niihin liittyvät asiakirjat (kuten käyttöturvallisuustiedotteet).

3. Puuta ja puupohjaisia materiaaleja koskevat vaatimukset

a) Kestävä metsänhoito

Valmistajalla on oltava kestävää puunhankintaa koskevat toimintaperiaatteet sekä järjestelmä, jonka avulla puun alkuperä voidaan selvittää ja todentaa ja puu voidaan jäljittää hakkuupaikalta ensimmäiseen vastaanottopaikkaan.

Kaiken puun alkuperä on dokumentoitava. Valmistajan on varmistettava, että puu on peräisin laillisista lähteistä. Puu ei saa olla peräisin suojelualueilta tai alueilta, joita ollaan virallisesti nimeämässä suojelualueiksi, eikä vanhoista metsistä tai suuren suojeluarvon omaavista metsistä, jotka on määritelty kansallisissa sidosryhmien prosesseissa, paitsi jos hankinta tapahtuu selvästi kansallisten suojelumääräysten mukaisesti.

— Kesäkuun 30 päivään 2011 saakka markkinoille saatettavissa ympäristömerkillä varustetuissa puutuotteissa vähintään 50 prosenttia massiivipuusta ja 20 prosenttia puupohjaisista materiaaleista on oltava peräisin joko kestävästi hoidetuista metsistä, joilla on riippumattoman kolmannen osapuolen myöntämä metsäsertifikaatti (sertifiointijärjestelmien on täytettävä EU:n metsästrategiasta 15 päivänä joulukuuta 1998 annetun neuvoston päätöslauselman 15 kohdassa luetellut vaatimukset, siten kuin niitä on myöhemmin muutettu), tai uusioraaka-aineista.

— Heinäkuun 1 päivän 2011 ja joulukuun 31 päivän 2012 välisenä aikana markkinoille saatettavissa ympäristömerkillä varustetuissa puutuotteissa vähintään 60 prosenttia massiivipuusta ja 30 prosenttia puupohjaisista materiaaleista on oltava peräisin joko kestävästi hoidetuista metsistä, joilla on riippumattoman kolmannen osapuolen myöntämä metsäsertifikaatti (sertifiointijärjestelmien on täytettävä EU:n metsästrategiasta 15 päivänä joulukuuta 1998 annetun neuvoston päätöslauselman 15 kohdassa luetellut vaatimukset, siten kuin niitä on myöhemmin muutettu), tai uusioraaka-aineista.

— Tammikuun 1 päivästä 2013 alkaen markkinoille saatettavissa ympäristömerkillä varustetuissa puutuotteissa vähintään 70 prosenttia massiivipuusta ja 40 prosenttia puupohjaisista materiaaleista on oltava peräisin joko kestävästi hoidetuista metsistä, joilla on riippumattoman kolmannen osapuolen myöntämä metsäsertifikaatti (sertifiointijärjestelmien on täytettävä EU:n metsästrategiasta 15 päivänä joulukuuta 1998 annetun neuvoston päätöslauselman 15 kohdassa luetellut vaatimukset, siten kuin niitä on myöhemmin muutettu), tai uusioraaka-aineista.

Arviointi ja todentaminen: Näiden vaatimusten täyttämiseksi hakijan on osoitettava, että kaikki hakijan ympäristömerkillä varustetut puutuotteet täyttävät asianmukaiset sertifioidun puun osuutta koskevat vaatimukset, kun ne saatetaan markkinoille ensimmäistä kertaa vaatimuksessa ilmoitettujen päivämäärien jälkeen. Jos tätä ei voida osoittaa, toimivaltainen viranomainen myöntää ympäristömerkin käyttöluvan ainoastaan sille ajanjaksolle, jonka osalta vaatimusten noudattaminen voidaan osoittaa. Hakijan on toimitettava puuntoimittajalta saadut asianmukaiset asiakirjat, joissa ilmoitetaan huonekalujen valmistuksessa käytetyn puun tyyppi, määrä ja tarkka alkuperä. Hakijan on toimitettava asianmukaiset sertifikaatit, joista käy ilmi, että sertifiointijärjestelmä täyttää EU:n metsästrategiasta 15 päivänä joulukuuta 1998 annetun neuvoston päätöslauselman 15 kohdassa luetellut vaatimukset.

Määritelmä: Puupohjaisella materiaalilla tarkoitetaan materiaalia, joka on valmistettu sitomalla liimojen ja/tai liistereiden avulla yhteen yhtä tai useampaa seuraavista materiaaleista: puukuidut ja/tai sorvatut tai leikatut ohuet puulevyt ja/tai metsistä ja viljelmiltä saatavat puuntähteet, puulastut, massan- tai paperintuotannon jätemateriaalit ja/tai kierrätyspuu. Puupohjaisiin materiaaleihin sisältyvät kovalevyt, kuitulevyt, MDF-levyt, lastulevyt, OSB-levyt, vaneri sekä massiivipuupaneelit. Termi ”puupohjainen materiaali” viittaa myös puupohjaisista levyistä valmistettuihin komposiittimateriaaleihin, jotka on pinnoitettu muoveilla, muovilaminaateilla, metalleilla tai muilla pintamateriaaleilla, sekä valmiisiin tai puolivalmiisiin puupohjaisiin levyihin.

Valmiiden tai puolivalmiiden puupohjaisten materiaalien sekä puupohjaisten materiaalien, jotka on pinnoitettu muoveilla, muovilaminaateilla, metalleilla tai muilla pintamateriaaleilla, on tässä jaksossa esitettyjen arviointiperusteiden lisäksi täytettävä myös pintakäsittelyä koskevat arviointiperusteet.

b) Kierrätetyt puukuidut

Puupohjaisten materiaalien valmistuksessa käytettävien uusiopuun, -lastujen ja -kuitujen on täytettävä vähintään ne EPF:n teollisuusstandardin vaatimukset, jotka on mainittu 24. lokakuuta 2002 julkaistun asiakirjan EPF Standard for delivery conditions of recycled wood 6 kohdassa. Standardin viitetaulukko on annettu lisäyksessä 1.

Arviointi ja todentaminen: Hakijan on annettava vakuutus siitä, että puupohjaisten materiaalien valmistuksessa on käytetty uusiopuuta. Lisäksi on esittävä testitulokset, joilla voidaan todentaa lisäyksessä 1 esitettyjen raja-arvojen noudattaminen.

c) Kyllästysaineet ja puunsuoja-aineet

i) Sisähuonekaluja ei saa käsitellä kyllästysaineilla. Jos muissa huonekaluissa käytetään kyllästysaineita tai puunsuoja-aineita, niiden on täytettävä vaarallisia aineita koskevat vaatimukset (2 jakso).

ii) Massiivipuuta ei saa kaatamisen jälkeen käsitellä aineilla tai valmisteilla, jotka sisältävät seuraavissa luetteloissa mainittuja aineita: — WHO:n suositteleman torjunta-aineiden vaarallisuusluokituksen (WHO Recommended Classification of Pesticides by Hazard) mukaisesti luokiteltu luokka 1a (äärimmäisen vaarallinen), — WHO:n suositteleman torjunta-aineiden vaarallisuusluokituksen (WHO Recommended Classification of Pesticides by Hazard) mukaisesti luokiteltu luokka 1b (erittäin vaarallinen).

Puun käsittelyssä on lisäksi noudatettava neuvoston direktiivin 79/117/ETY ( 5 ) ja neuvoston direktiivin 76/769/ETY ( 6 ) säännöksiä.

Arviointi ja todentaminen: Hakijan on toimitettava vakuutus, josta käy ilmi tämän arviointiperusteen noudattaminen, luettelo käytetyistä aineista sekä kunkin aineen käyttöturvallisuustiedote.

d) Vaarallisten aineiden ja valmisteiden käyttö puupohjaisten materiaalien valmistuksessa

Jaksossa 2 esitettyjen vaarallisia aineita koskevien vaatimusten lisäksi kaikkien puupohjaisten materiaalien valmistuksessa käytettyjen aineiden ja valmisteiden on täytettävä seuraavat vaatimukset:

i) Ensiöpuumateriaalia ei saa kaatamisen jälkeen käsitellä aineilla tai valmisteilla, jotka sisältävät seuraavissa luetteloissa mainittuja aineita: — WHO:n suositteleman torjunta-aineiden vaarallisuusluokituksen (WHO Recommended Classification of Pesticides by Hazard) mukaisesti luokiteltu luokka 1a (äärimmäisen vaarallinen), — WHO:n suositteleman torjunta-aineiden vaarallisuusluokituksen (WHO Recommended Classification of Pesticides by Hazard) mukaisesti luokiteltu luokka 1b (erittäin vaarallinen). Puun käsittelyssä on lisäksi noudatettava neuvoston direktiivin 79/117/ETY ja neuvoston direktiivin 76/769/ETY säännöksiä.

ii) Levyissä käytetyissä tuotteissa tai valmisteissa saa olla vapaata formaldehydiä enintään 0,3 painoprosenttia. Vanerilevyjen tai laminoitujen puulevyjen sideaineissa, liimoissa ja liistereissä saa olla vapaata formaldehydiä enintään 0,5 painoprosenttia.

Arviointi ja todentaminen: Hakijan on annettava asianmukainen vakuutus, joka osoittaa, että edellä mainitut vaatimukset on täytetty. Puupohjaisten materiaalien valmistuksessa käytetyistä kemikaaleista on toimitettava käyttöturvallisuustiedotteet tai vastaavat asiakirjat, joissa annetaan tiedot terveysvaaraluokituksesta.

▼C1

e) Käsittelemättömien puupohjaisten materiaalien formaldehydipäästöt

Puupohjaiset materiaalit sallitaan huonekalussa vain, jos ne täyttävät seuraavat vaatimukset:

i) Lastulevy: käsittelemättömän (eli työstämättömän ja pinnoittamattoman) lastulevyn formaldehydipäästöt eivät saa ylittää 50:tä prosenttia raja-arvosta, jonka perusteella se voitaisiin luokitella standardin EN 312 mukaiseen luokkaan E1.

ii) Kuitulevy: Käsittelemättömän (eli työstämättömän ja pinnoittamattoman) kuitulevyn formaldehydipäästöt eivät saa ylittää 50:tä prosenttia raja-arvosta, jonka perusteella se voitaisiin luokitella standardin EN 622-1 mukaiseen laatuluokkaan E1. Luokkaan E1 luokitellut kuitulevyt sallitaan kuitenkin, jos ne muodostavat enintään 50 prosenttia tuotteessa käytetyn puun ja puumateriaalien kokonaismäärästä. Arviointi ja todentaminen: Hakijan ja/tai tämän tavarantoimittajan on osoitettava, että puupohjaisten materiaalien päästöt ovat standardin EN 120 (poraustesti) mukaisesti alle 4 mg/100 g tai standardin EN 717-1 (kammiotesti) mukaisesti alle 0,062 mg/m3. Lisäksi on annettava vakuutus siitä, että tehtaan sisäinen laadunvalvontajärjestelmä on laadittu standardin EN 312 tai standardin EN 622-1 mukaisesti.

▼B

f) Muuntogeeninen puu

Tuote ei saa sisältää muuntogeenistä puuta.

Arviointi ja todentaminen: Hakijan on annettava vakuutus siitä, ettei muuntogeenistä puuta ole käytetty.

4. Pintakäsittelyä koskevat arviointiperusteet

Pintakäsittelyllä tarkoitetaan joko huonekalun yksittäisten osien tai koko huonekalun pintakäsittelyprosessia.

a) Pintakäsittely muoveilla ja metalleilla

Huonekalussa saa olla muoveja ja metalleja enintään 2 prosenttia sen kokonaispainosta. Muovien ja metallien on täytettävä jaksossa 2 esitetyt vaarallisia aineita koskevat yleiset vaatimukset.

Arviointi ja todentaminen: Hakijan on toimitettava asianmukaiset asiakirjat, joista käy ilmi näiden arviointiperusteiden noudattaminen.

b) Pintakäsittely muilla materiaaleilla kuin muoveilla tai metalleilla

Tämä arviointiperuste liittyy huonekalujen ja puumateriaalien pinnoittamiseen.

i) Vaaralliset aineet ja valmisteet (mukaan luettuina haihtuvat orgaaniset yhdisteet)

Kaikkien käytettyjen materiaalien, aineiden ja valmisteiden on täytettävä jaksossa 2 esitetyt vaarallisia aineita koskevat vaatimukset.

Arviointi ja todentaminen: Hakijan on annettava vakuutus tämän arviointiperusteen noudattamisesta ja toimitettava luettelo valmistusaineista sekä niihin liittyvät asiakirjat (kuten käyttöturvallisuustiedotteet).

Lisäksi kemiallisten aineiden, jotka kemikaalin valmistaja tai toimittaja on luokitellut ympäristölle haitallisiksi EU:n luokitusjärjestelmän mukaisesti (direktiivin 67/548/ETY 28. muutos), on noudatettava seuraavia kahta raja-arvoa.

— Pintakäsittelyssä käytettyihin aineisiin ja valmisteisiin ei saa lisätä kemiallisia aineita, jotka on luokiteltu ympäristölle haitallisiksi direktiivin 1999/45/EY mukaisesti. Tuotteet voivat kuitenkin sisältää enintään 5 prosenttia neuvoston direktiivissä 1999/13/EY ( 7 ) määriteltyjä haihtuvia orgaanisia yhdisteitä (haihtuvilla orgaanisilla yhdisteillä tarkoitetaan kaikkia orgaanisia yhdisteitä, joiden höyrynpaine lämpötilassa 293,15 K on vähintään 0,01 kPa tai joilla on vastaava haihtuvuus tietyissä käyttöolosuhteissa). Mikäli tuote vaatii ohentamista, ei pitoisuus ohennetussa tuotteessa saa ylittää edellä mainittuja raja-arvoja.

— Direktiivin 1999/45/EY mukaisten ympäristölle haitallisten aineiden levitetyn määrän (märkä maali tai lakka) on oltava alle 14 g käsitellyn pinnan neliömetriä kohti, ja haihtuvien orgaanisten yhdisteiden levitetyn määrän (märkä maali tai lakka) on oltava alle 35 g neliömetriä kohti.

Arviointi ja todentaminen: Hakijan on annettava vakuutus tämän arviointiperusteen noudattamisesta sekä tätä vakuutusta tukevat asiakirjat, joihin sisältyvät:

— täydellinen luettelo tuotteen sisältämistä aineista sekä tiedot niiden määristä ja CAS-numeroista,

— kaikkia tuotteessa olevia aineita koskevat testimenetelmät ja testitulokset direktiivin 67/548/ETY mukaisesti,

— vakuutus siitä, että kaikki ainesosat on ilmoitettu,

— kerrosten määrä ja levitysmäärä kerrosta kohden pintaneliömetrillä.

Levitysmenetelmä:

Pintakäsittelytuotteen kulutuksen ja levitetyn määrän laskennassa käytetään seuraavia vakiohyötysuhteita: ruiskutusautomaatti ilman kierrätystä, 50 %; ruiskutusautomaatti kierrätyksellä, 70 %; sähköstaattinen ruiskutus, 65 %; ruiskutus, kartio/viuhka, 80 %; telamaalaus, 95 %; hihnamaalaus, 95 %; tyhjömaalaus, 95 %; kastaminen, 95 %; huuhdonta, 95 %.

▼C1

c) Formaldehydi

Formaldehydiä vapauttavien pintakäsittelyaineiden ja -valmisteiden formaldehydipäästöjen on oltava alle 0,062 mg/m3.

Arviointi ja todentaminen: Hakijan ja/tai tämän tavarantoimittajan on annettava vakuutus edellä mainitun vaatimuksen noudattamisesta sekä tiedot pintakäsittelyaineen koostumuksesta (esim. käyttöturvallisuustiedotteet) tai testitulokset, joista käy ilmi, että ylin formaldehydipäästöarvo ei ylitä tiettyä rajaa (perustuu standardiin EN 717-1).

▼B

d) Pehmitteet

Jos valmistusprosessissa käytetään jotain pehmiteainetta, ftalaattien on täytettävä jaksossa 2 esitetyt vaarallisia aineita koskevat vaatimukset.

Myös DNOP (di-n-oktyyliftalaatti), DINP (di-isononyyliftalaatti) ja DIDP (di-isodekyyliftalaatti) ovat kiellettyjä tuotteessa.

Arviointi ja todentaminen: Hakijan on annettava vakuutus tämän arviointiperusteen noudattamisesta.

e) Biosidit

Vain sellaisia biosidituotteita saa käyttää, joiden biosiditehoaineet sisältyvät Euroopan parlamentin ja neuvoston direktiivin 98/8/EY ( 8 ) liitteeseen IA ja joiden käyttö huonekaluissa on sallittua.

Arviointi ja todentaminen: Hakijan on annettava vakuutus siitä, että tässä arviointiperusteessa asetettuja vaatimuksia on noudatettu, sekä luettelo kaikista käytetyistä biosidituotteista.

5. Huonekalujen kokoonpanoa koskevat arviointiperusteet

Tämä arviointiperuste liittyy huonekalujen kokoonpanoon kuuluvaan osien liimaamiseen eli liimoihin.

a) Vaaralliset aineet lisäaineissa ja sideaineissa

Lisäaineiden ja sideaineiden on täytettävä jaksossa 2 esitetyt vaarallisia aineita koskevat vaatimukset.

Arviointi ja todentaminen: Hakijan on annettava asianmukainen vakuutus, joka osoittaa, että edellä mainitut vaatimukset on täytetty. Huonekalujen kokoonpanossa käytetyistä kemiallisista tuotteista on toimitettava käyttöturvallisuustiedotteet tai vastaavat asiakirjat, joissa annetaan tiedot terveysvaaraluokituksesta. Vapaan formaldehydin pitoisuudesta on toimitettava testiselosteet tai valmistajan vakuutus.

b) Haihtuvat orgaaniset yhdisteet

Huonekalujen kokoonpanossa käytettävät liimat saavat sisältää haihtuvia orgaanisia yhdisteitä enintään 5 painoprosenttia. (Haihtuvilla orgaanisilla yhdisteillä tarkoitetaan kaikkia orgaanisia yhdisteitä, joiden höyrynpaine lämpötilassa 293,15 K on vähintään 0,01 kPa tai joilla on vastaava haihtuvuus tietyissä käyttöolosuhteissa).

Arviointi ja todentaminen: Hakijan on annettava vakuutus, jossa ilmoitetaan kaikki huonekalun kokoonpanossa käytetyt liimat ja josta käy ilmi tämän arviointiperusteen noudattaminen.

6. Lopputuotetta koskevat arviointiperusteet

a) Kestävyys ja turvallisuus

Tuotteen on täytettävä sen käyttötarkoituksen kannalta olennaiset EN-standardien vaatimukset, jotka koskevat kulutuskestävyyttä, rakenteellista lujuutta, turvallisuutta ja tukevuutta. Jos EN-standardeja ei ole, sovelletaan ISO-standardien vaatimuksia. Jos EN- tai ISO-standardeja ei ole, riippumattoman testauslaitoksen on arvioitava tuotteen kulutuskestävyys, rakenteellinen lujuus, turvallisuus ja tukevuus tuotteen rakenteen ja siinä käytettyjen materiaalien pohjalta.

Hakijan oppaassa annetaan luettelo kulutuskestävyyden arvioinnissa käytettävistä normeista ja standardeista.

Koska kulutuskestävyyttä koskeva arviointiperuste on tärkeä, Euroopan unionin ympäristömerkintälautakunta haluaa parantaa tuotteiden kestävyyden arviointia edistämällä EN-kestävyysstandardien hyväksymistä siten, että standardit ovat käytettävissä, kun näitä arviointiperusteita tarkistetaan seuraavan kerran.

Arviointi ja todentaminen: Hakijan on annettava vakuutus sekä tiedot akkreditoidun laitoksen käyttämistä testausmenetelmistä ja testituloksista.

b) Kunnossapito/hoito

Tuotteita on voitava hoitaa ja huoltaa ilman orgaanisiin aineisiin pohjautuvia liuottimia.

Valmistajan on taattava, että varaosia (alkuperäisiä toiminnallisia osia tai vastaava tehtävää täyttäviä osia) on saatavilla tilauksesta koko niiden teollisen valmistuksen ajan ja viiden vuoden ajan sen jälkeen, kun kyseisen tuotevalikoiman valmistus päättyy.

Arviointi ja todentaminen: Hakijan ja/tai tämän tavarantoimittajan on annettava vakuutus tämän arviointiperusteen noudattamisesta sekä tätä vakuutusta tukevat asiakirjat.

c) Kierrätys ja jätteet

Tuotteen on oltava helposti kierrätettävissä. Kuluttajalle on annettava yksityiskohtainen kuvaus käytöstä poistetun tuotteen parhaista käsittelytavoista (uudelleenkäyttö, kierrätys, hakijan toteuttama takaisinotto, energiantuotanto) niiden ympäristövaikutusten mukaisessa järjestyksessä. Kunkin vaihtoehdon yhteydessä on ilmoitettava selkeästi, mitä varotoimia olisi toteutettava ympäristövaikutusten rajoittamiseksi.

Arviointi ja todentaminen: Hakijan ja/tai tämän tavarantoimittajan on toimitettava mallikappale annettavista tiedoista ja perusteltava niissä esitetyt suositukset.

d) Kuluttajille annettavat tiedot

Ympäristömerkityn tuotteen mukana on annettava seuraavat tiedot:

— tietoja tuotteen soveltuvuudesta käyttöön sillä perusteella, käytetäänkö sitä kotitalouksissa vai julkisissa tiloissa (kevyt vai kova käyttö, sisä- vai ulkotiloissa),

— puhdistus- ja hoito-ohjeet,

— jos tuotteessa on lasia, ohjeet siitä, kuinka vahingoittuneen tai särkyneen lasin tilalle voidaan tilata uusi valmistajalta tai jälleenmyyjältä,

— ohje siitä, että vanhojen huonekalujen ja materiaalien parasta käsittelytapaa olisi kysyttävä paikallisilta viranomaisilta,

— kokoamisohjeet,

— tarvittaessa ergonomian kannalta paras käyttötapa,

— massiivipuun laji,

— ilmoitus ulkokäyttöön tarkoitetuissa tuotteissa käytetyistä käsittelyistä tai puunsuoja-aineista (kemiallisista, biologisista tai fyysisistä),

— suositus, että kuluttaja käyttää EU:n ympäristömerkillä varustettuja tuotteita huonekalun tulevassa suojauksessa.

Arviointi ja todentaminen: Hakijan on toimitettava mallikappale ympäristömerkityn tuotteen mukana toimitettavista tiedoista.

e) Lopputuotteen pakkaus

Pakkauksen on täytettävä seuraavat vaatimukset:

i) Pakkauksen on oltava valmistettu jostain seuraavista materiaaleista: — helposti kierrätettävät materiaalit; — uusiutuvista lähteistä peräisin olevat materiaalit; — uudelleenkäytettäviksi tarkoitetut materiaalit, kuten tekstiilipinnoitteet.

ii) Kaikkien materiaalien on oltava helposti käsin erotettavissa kierrätettäviin osiin, joissa on vain yhtä materiaalia (esim. pahvi, paperi, muovi, tekstiilit).

Arviointi ja todentaminen: Hakijan on toimitettava kuvaus tuotepakkauksesta sekä vastaava vakuutus näiden arviointiperusteiden noudattamisesta.

f) Pakkauksessa olevat tiedot

Pakkauksessa on oltava seuraava teksti:

”Lisätietoja siitä, miksi tälle tuotteelle on myönnetty kukkatunnus, saa internetsivulta http://www.ecolabel.eu”

Pakkauksessa ja käyttöohjeessa on oltava myös seuraavat tiedot (tai vastaava teksti):

Lisätietoja on saatavilla EU:n ympäristömerkin internetsivuilla. Lisätietoja on saatavilla myös osoitteesta: hakijan asiakasneuvonnan nimi ja osoite.

Arviointi ja todentaminen: Hakijan on toimitettava mallikappale pakkauksesta, käyttöohjeesta ja tuotteen mukana toimitettavista tiedoista sekä vakuutus tämän arviointiperusteen kaikkien osien noudattamisesta.

g) Ympäristömerkissä olevat tiedot

Ympäristömerkin kentässä 2 on oltava seuraava teksti:

— puu peräisin hyvin hoidetuista metsistä,

— vaarallisten aineiden käyttöä rajoitettu,

— tuotteen kestävyys testattu.

Arviointi ja todentaminen: Hakijan on toimitettava mallikappale pakkauksesta merkintöineen sekä vakuutus tämän arviointiperusteen noudattamisesta.









Lisäys







Aineiden ja yhdisteiden raja-arvot, jotka ovat sallittuja puupohjaisten materiaalien valmistukseen käytettävissä kierrätetyissä puukuiduissa Aineet ja yhdisteet Raja-arvot (mg/kg kierrätettyä puupohjaista materiaalia) Arseeni 25 Kadmium 50 Kromi 25 Kupari 40 Lyijy 90 Elohopea 25 Fluori 100 Kloori 1 000 Pentakloorifenoli (PCP) 5 Pikiöljyt (bentso(a)pyreeni) 0,5